Jírová hora (artileria fuortaro)

Artileria fuortaro Jírová hora (ankaŭ Maternice) estas artileria fuortaro, kies konstruado estis neniam komencita. La fuortaro devis aparteni inter spino de defendo de ĉeĥoslovakaj antaŭmilitaj fortikaĵoj sur la norda limo de tiama Ĉeĥoslovakio. La lokigo de la fuortaro estis planata en spaco de nenomigita nivellinio 546, antaŭe nomata Maternice, nordokcidente de Hronov. La fuortaro devis aparteni inter la plej fortaj el la planataj fuortaroj de la ĉeĥoslovaka fortikaĵa sistemo, ĝi devis esti kreita de kvar infanteriaj fuortoj (T-S 8-10, T-S 15), artileria turniĝonta turo (T-S 11), de du artileriaj fuortoj (T-S 12-13), minĵetila turo (T-S 14) kaj enireja objekto (T-S 14a). La konstruado estis planata printempe de 1939. La projekto de la fuortaro estis komplete finita, sed ĝis septembro 1938 oni ne sukcesis la fuortaron komisii al neniu firmao por konstruado kaj do eĉ ne estis komencita la konstruado. La nombro de viroj en la fuortaro estis planata al 650.

 Taskoj de la fuortaro 
Eĉ spite al tio, ke la fuortaro apartenis en trutnovan sektoron, ĝiaj ĉefaj taskoj estis celitaj al Náchodio. La artileria fuorto T-S 13 devis celi per siaj haŭbizoj utile al artileria fuortaro Dobrošov kaj plu pripafadi valkaldronon inter Náchod kaj Hronov kaj linion de pezaj fortikaĵoj ĉe dobrošova fuortaro, kiu ne estis sufiĉe ŝirmata per armiloj el Dobrošov. La artileria turniĝonta turo T-S 11 devis per sia rekta pafventumilo agadi en antaŭbatalejon de la fuortaro kaj gvidi pafadon en direkto Dolní Teplice – Německá Metuje-Stárkov-Bystré, Dědov-Police-Žabokrky kaj Machov-Bezděkov. Tiu ĉi antaŭbatalejo estis ankaŭ samtempe subtenata per pafado el Dobrošov kaj en la mala flanko devis plenigi la pafadon el fuortaro Poustka. Al okcidento orientita la dua artileria fuorto T-S 12 devis pripafadi linion de pezaj fortikaĵoj ĝis fuortaro Poustka kaj ankaŭ la ĉefan kunigilon inter municipoj Janovice-Jívka kaj Radvanice-Jívka. La minĵetila turo T-S 14 devis kiel taskon pripafadi antaŭbatalejon de la fuortaro kaj ravinojn ĉe Hronov, valon de Zbečník kaj spacon de la valo ĉe Žabokrky.

Rilataj artikoloj
 Pionirara grupa komandantejo V Náchod

 Literaturo 
 Stehlík, Eduard: Lexikon tvrzí československého opevnění z let 1935-38. Praha: FORTprint, 1992, s. 58-59.

 Eksteraj ligiloj 
 Fuortaro Jírová hora en Bunkry.cz

Jírová hora
Kategorio:Konstruaĵoj en distrikto Náchod
Kategorio:PGK V Náchod
Kategorio:Proponitaj konstruaĵoj en Ĉeĥio
Kategorio:Hronov
Kategorio:Zbečník
Kategorio:Broumova montetaro